CELEX: E2011P0001
Language: mt
Date: 2011-01-25 00:00:00
Title: Talba għal Opinjoni Konsultattiva mill-Qorti tal-EFTA minn Statens helsepersonellnemnd li ġġib id-data tal- 25 ta’ Jannar 2011 fil-każ ta’ appell minn A (Każ E-1/11)

16.6.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 176/9
            
         Talba għal Opinjoni Konsultattiva mill-Qorti tal-EFTA minn Statens helsepersonellnemnd li ġġib id-data tal-25 ta’ Jannar 2011 fil-każ ta’ appell minn A
   (Każ E-1/11)
   2011/C 176/06
   Saret talba lill-Qorti tal-EFTA permezz ta’ ittra li ġġib id-data tal-25 ta’ Jannar 2011 minn Statens helsepersonellnemnd (il-Bord tal-Appell Norveġiż għal Persunal li jaħdem fil-qasam tas-Saħħa), li waslet fir-Reġistru tal-Qorti fil-31 ta’ Jannar 2011, għal Opinjoni Konsultattiva fil-każ ta’ appell minn A, dwar din il-mistoqsija:
   Id-Direttiva 2005/36/KE jew xi liġi oħra taż-ŻEE tippermetti lill-awtoritajiet tal-Istati Membri li japplikaw regoli nazzjonali li jipprovdu għal dritt li tinċaħad awtorizzazzjoni li duttur tal-mediċina jeżerċita l-professjoni tiegħu, jew li tingħata biss awtorizzazzjoni limitata bħal din, lil applikanti li jkollhom kwalifiki professjonali insuffiċjenti, fuq applikant immigrant minn Stat Membru ieħor li formalment ikun jissodisfa r-rekwiżiti skont id-Direttiva 2005/36/KE għal dritt ta' rikonoxximent reċiproku ta' kwalifiki professjonali (awtorizzazzjoni li wieħed jeżerċita l-professjoni ta' duttur tal-mediċina mingħajr limiti), meta l-esperjenza professjonali tal-applikant fin-Norveġja tkun kixfet il-preżenza ta' nuqqas ta’ kwalifiki professjonali?